Давлат тиббий суғуртаси жамғармаси методология бўлими томонидан 
2025 йил 7 - 11 июль кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. 2025 йил 10 июль куни “Ўзбекистон-24” телеканалига давлат тиббий суғуртаси тизими бўйича интервью берилди.
3. Жамғарманинг 310-сонли буйруғи ижросини таъминлаш мақсадида “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида” мавзусида  ижро этувчи аппарат ва ҳудудий бўлинмалар ходимларини касбий салоҳиятини ошириш учун 2-та ўқув тренинг (жорий йилнинг 7-9 июлда 1-ичи поток ва 10-12 июлда 2-ичи поток) ўтказилди.
4. Жамғарманинг 311-сонли буйруғи ижросини ўз вақтида таъминлаш мақсадида ҳудудий бўлинмалар учун масъул ходимлари рўйхати шакллантирилди ва маълумотларни йиғиш жараёни давом этмоқда.
5.   Жамғарманинг 310-сонли буйруғи ижроси юзасидан, тест саволлари қайта кўриб чиқилди ва қўшимча 5-та янги тест саволлар тузилди. Ўқув тренинг бошланишда ва якунида тест синовларини ва натижаларини электрон таълим платформаси “edu.dtsj.uz” орқали курсантлардан олинди.
6. D-MED “Электрон поликлиника ва стационар” ахборот тизими 
ва Жамғарма томонидан замонавий молиялаштириш механизмларини жорий этишда, электрон дастурлар интеграцияси ҳамда ахборот алмашинувини йўлга қўйиш мақсадида “Бириктирилган аҳоли”, “ЛИС” ҳамда “066 ҳ/ш” иловалар устида ҳамкорликда иш олиб борилди.
7. Соғлиқни сақлаш электрон ахборот тизими DMED платформаси ЛИС тизими программист ва техник ходимлари билан ҳамкорликда “Лаборатор таҳлиллар сон кўрсатгичлари” жадвали ишлаб чиқилмоқда. Ҳафта давомида зум учрашувлар ташкиллаштирилди ва Жамғарма номидан таклиф ва эътирозлар киритилди.
8. Давлат тиббий суғуртаси жамғармасининг 23 июнь 2025 йилда “Бирламчи тиббий-санитария ёрдами муассасаларида Давлат бюджети ҳисобидан қопланадиган тиббий ёрдамнинг кафолатланган ҳажмлари  асосида тиббий хизматлар харидини ташкил этиш тўғрисида” ги 301-сонли буйруғи ижроси юзасидан тиббиёт ташкилотларининг турига мувофиқ улар томонидан кафолатланган пакет доирасида кўрсатиладиган  тиббий хизматлар рўйхати қайта кўриб чиқилди ва таҳрир қилинди.
9. Жамғарманинг 5 йиллигига бағишланган журнал учун дастлабки тузилмага асосан маълумотлар тайёрлаш жараёни давом этмоқда.
10. Давлат тиббий суғуртаси тизимини такомиллаштириш ҳамда шаффоф молиялаштириш механизмларини жорий этиш тўғрисида”ги Ўзбекистон Республикаси Вазирлар Маҳкамасининг қарор лойиҳасининг тушунтириш хатига ўзгартириш ва қўшимчалар киритилди.
11. Қон билан ишлаш хизмати муассасаларида қон маҳсулотлари ишлаб чиқаришда молиялаштириш эҳтиёжини аниқлаш бўйича методик қўлланмага қўшимчалар киритилмоқда.
12. Жамғарманинг 13.02.2025 йилдаги 12 и-сонли буйруғига асосан стажировка ўтаётган Рўзиева Юлдуз билан амалий машғулотлар ўтказилди. Машғулот давомида Соғлиқни сақлаш вазирлигининг 2025 йил 14 мартдаги “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида”ги 67а-сонли буйруғини моҳияти билан таништирилди.
13. [bookmark: _Hlk202546474]Туркия давлати суғурта эксперти Dr.Hasan Çağıl Ahmet Cemil берилган таклифлар асосида “Стоматология хизматларни аутсорсинг асосида хусусий секторга бериш тартиби ва талаблари” ўзгартиришлар ва қўшимчалар ҳужжат лойиҳасига киритилди.
14.  “Давлат тиббиёт муассасаларида кўрсатиладиган стоматология хизматларини аутсорсинг асосида кўрсатишнинг намунавий шартномаси” кўриб чиқилди, тегишли ўзгартиришлар киритилди ва раҳбариятига тақдим этилди. 
15. “Давлат тиббий суғуртаси тўғрисида Қонун” лойиҳасига кузатув ҳужжатлари “тушунтириш хати” ва “халқаро тажрибаси” бўйича ҳужжатлар тайёрланиб, раҳбариятга тақдим этилди.
16. Ўзбекистон Республикаси Вазирлар Маҳкамасининг 2025 йил 19 июндаги “Бирламчи тиббий-санитария ёрдами муассасаларида Ўзбекистон Республикаси Давлат бюджети ҳисобидан қопланадиган тиббий ёрдамнинг кафолатланган ҳажмларини тасдиқлаш тўғрисида” 382-сонли қарори асосида реимбурсация дастури учун дори воситаларининг янги рўйхати тайёрланди ва раҳбариятга тақдим этилди.
17. Германия халқаро ҳамкорлик жамияти (GIZ) томонидан жалб қилинган халқаро эксперт Anders Raname билан жорий йил 8 июль куни учрашувда бўлим ходимлари иштирок этилди. Ушбу учрашувда давлат тиббий суғуртаси тизимининг  асосий тамойиллари ва биринчи эришилган натижалари муҳокама қилинди. Келгуси йил учун иш режасини белгиланди.
18. Методология бўлимининг Низоми рус тилига таржима қилиниб, кадрлар бўлимига топширилди.
19. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.

    Методология бўлими бошлиғи                                           М. Садирова
